open-index/open-wikipedia-markdown huggingface dataset:
Philippus Araablane

**Philippus Araablane** (ladina keeles *Philippus Arabs*; ametlik nimi valitsejana **Imperator Caesar Marcus Iulius ''Philippus'' Augustus**; sünninimi **Marcus Julius Philippus**; 204 – september 249) oli Vana-Rooma keiser märtsist 244 kuni surmani.

Tema lisanmi Araablane viitab selgelt tema päritolule Araabiast. 

Gordianus III ajal oli ta pretoriaanide prefekt ja sai tema troonijärglaseks. 

Ta sõlmis pärslastega rahu, sõdis 245–247 Doonau ääres gootide jt germaani hõimudega ning paljude usurpaatoritega. 

Raskest sise- ja välispoliitilisest olukorrast hoolimata (Roomat ründasid igast küljest barbarid) laskis ta 21. aprillil 248 suure pidulikkusega tähistada Rooma asutamise 1000. aastapäeva. 

Ta langes lahingus vastukeisri Deciusega Verona lähedal.

## Viited
Preetor

**Preetor** oli Vana-Rooma magistraat, kes vastutas peamiselt õigusemõistmise eest.

Sõna *praetor* tähistas meest, kes 'läheb enne teisi'. Kui seda võtta sõna-sõnalt, siis see tiitel võib pärineda armeest, kuid hiljem kasutati seda tsiviilvallas.

Pärast reforme 360. aastatel eKr kandis seda tiitlit patriitsist magistraat, kes vastutas peamiselt õigusemõistmise eest, kuid võis juhtida ka sõjaväge, olles konsulite noorem kolleeg. Preetor jäi harilikult Rooma, kui konsulid sõjavägedega sõtta läksid. Hiljem lubati preetoriks saada ka plebeidel. Aastal 242 eKr loodi ka teise, ainult Itaalia eest vastutava preetori ametikoht nimetusega *praetor peregrinus* (võõrastepreetor. Esimene preetor (*praetor urbanus*) linnapreetor) jäi Rooma.

Aastal 227 eKr lisati veel kaks preetorit, kes vastutasid vastavalt Sitsiilia provintsi ning Sardiinia ja Korsika provintsi eest. Pärast provintside loomist Hispaanias (*[[Hispania Citerior]]* ja *[[Hispania Ulterior]]*) 197 eKr kasvas preetorite arv kuuele.

Preetorid valiti tsenturiaatsetel komiitsidel (*Comitia centuriata*; see oli rahvakoosolek, milles osalesid Rooma elanikud vastavalt varandustsensusele).

Alates seadusest *[[Lex Vibia annalis]]* (180 eKr) oli preetori nõutav miinimumvanus 40 aastat. Veidi hiljem sai *praetor urbanus* uue ülesande: ta pidi juhatama kohut, mis  mõistis kohut korrumpeerunud kuberneride ja valitsejate üle.

Pärast Sullat kasvas preetorite arv 8 või 10-le, pärast Julius Caesarit oli see kas 10 või 12. Keisririigi ajal kõikus preetorite arv 10 ja 18 vahel. Miinimumvanust alandati 30-le ja preetorile lisati veel üks ülesanne: ta pidi maksma maksu Rooma mängude tarbeks.

Preetoril oli kuus ihukaitsjat (liktorit (*lictores*)) ja tal oli lubatud kanda lilla äärisega toogat.
Probus

**Probus** (**Imperator Caesar Dalmatii Marcus Aurelius ''Probus'' Augustus**; sünninimi **Marcus Aurelius Probus**; 19. august 232 Sirmium – oktoober 282) oli Vana-Rooma keiser juulist 276 kuni surmani.

Lisanimed: Gothicus maximus (277), Germanicus maximus (279), Parthicus Persicus maximus (279), Medicus maximus (279).

Ta võttis osa keisrite Valerianuse, Gallienuse, Claudius II ja Aurelianuse sõjakäikudest. Tacitus määras ta itta kuberneriks. Keisriks kuulutasid ta tema oma väeosad pärast eelmise keisri Tacituse surma. Ta võitis Tacituse venna Florianuse, kelle sõdurid kuulutasid keisriks läänes, septembris 276, samuti vastukeisrid Saturninuse, Proculuse ja Bonosuse 280. Ta saavutas lühiajalist edu võitluses frankide, alamannide, vandaalide ja pärslaste vastu.

Probus tühistas Domitianuse keelu kasvatada viinamarju väljaspool Itaaliat ning aitas sellega kaasa viinamarjakasvatuse levikule.

Probuse ideaal oli sõjaväe kaotamine ja riigi valitsemine ainult seaduste jõul. Ta rakendas sõdureid rahu ajal ehitustöödel. Selle peale muutusid sõdurid rahulolematuks ning tapsid Probuse.
Kujutav kunst

**Kujutav kunst** ehk figuratiivne kunst on reaalsust (inimesi, esemeid, keskkonda) kujutav kunst.

Kõige vanemate teadaolevate kujutava kunsti näidete seas on 40 000 aasta eest valmistatud Švaabimaalt pärinevad mammutivõhkadest kujukesed ja neist veel vanemad koopamaalingud Borneo saarel. Vaid mõneti nooremad on Hispaania ja Prantsusmaa aladelt leitud koopamaalid.

## Kunstivoolud
*Abstraktsionism
*Anarhofuturism
*Dadaism
*Ekspressionism
*Futurism
*Grafiti
*Impressionism
*Klassitsism
*Kontseptuaalkunst
*Kubism
*Küberpunk
*Maagiline realism
*Metafüüsiline maal
*Moodne kunst
**[[Muralismo]]*
*Punk
*Purism
*Romantism
*Sotsialistlik realism
*Sürrealism
*Uusasjalikkus
*Uusromantism

## Mõisted
*Arvutigraafika
*Assamblaaž
*Basalt
*CGA ehk Computer Generated Art
*Diptühhon
*Eksterjöör
*Fiksatiiv
*Fresko
*Graafika
*Graniit
*Interjöör
*Keraamika
*Kollaaž
*Koloriit
*Kompositsioon
*Maalikunst
*Motiiv
*Pastell
*Perspektiiv
*Plastika
*Plastiliin
*Pliiats
*Proportsioon
*Raidkunst
*Reljeef
*Siluett
*Skulptuur
*Süžee
*Žanr
*Teema
*Triptühhon
*Veduut
*Värvikompositsioon

## Vaata ka
*Etenduskunstid
*Kunst
*Kunstiajalugu
*Kujutlus
*Kunstnik
*Kunstnike loend
*Eesti kunstnike loend
*Keraamikute loend
*Skulptorite loend

## Viited
Pierre Menard

**Pierre Menard** on väljamõeldud kirjanik Jorge Luis Borgese kirjatükist "Pierre Menard, "Don Quijote'i" autor" ("Pierre Menard, autor del Quijote"; 1939), kelle tähelepanuväärseim saavutus oli Miguel Cervantese romaani "Don Quijote" uuesti kirjutamine.

Pierre Menard sündis 20. sajandi alguses.
Petar II Petrović

**Petar II Petrović Njegoš** (serb: Петар II Петровић Његош; 13. november (vana kalendri järgi 1. november) 1813 Njeguši – 31. oktoober (vana kalendri järgi 19. oktoober) 1851 Cetinje) oli Montenegro valitseja alates 19. oktoobrist 1830, Montenegro ja ranniku metropoolia (piiskopkonna) valitseja (piiskop), samuti luuletaja.

Tema kodanikunimi oli Radivoje Tomov Petrović, hüüdnimega Rade. Tema vanemad olid Petrovićide dünastiasse kuuluvad Tomo Marko ja Ivana Proroković Petrović. Selle dünastia käes oli sajandeid olnud Montenegro vaimulik ja osaliselt ilmalik võim. Tal oli kaks venda (Pero ja Jovan) ning kaks õde.

Petar sai hariduse Cetinje kloostris, kuhu onu Petar I Petrović laskis ta elama panna, nähes temas oma järeltulijat. 17-aastaselt sai ta onu surma järel Montenegro valitsejaks. Sel ajal ei olnud Montenegro tänapäeva mõistes riik, sest piiskoppi tunnistati eeskätt vaimuliku peana. Riigipiir oli kindlaks määramata. Montenegro ei olnud ametlikult tunnustatud. Mõned Montenegro hõimud tunnistasid ilmaliku võimuna Austria, mõned Türgi ja mõned Cetinje keskvalitsust.

Nähes vajadust muuta Montenegro moodsaks riigiks, lepitas ta vaenutsevad hõimud, seadis sisse Senati, valitsuse ja kohtud, hakkas makse koguma, tugevdas piire, ehitas teid, rajas koole ja trükikodasid.

Tema luulest on kõige kuulsam poeem "Mägipärg".

Petar II suri Cetinjes tuberkuloosi. Ta maeti väiksesse kabelisse Lovćeni mäel. Hiljem rajati sinna mausoleum. Trooni päris tema vennapoeg Danilo II Petrović.

## Teoseid
*"Cetinje erak" (1834)
*"Mikrokosmose valgus" (1845)
*"Mägipärg" (1847)
*"Šćepan Mali, tsaaritrooni pretendent" (1851)
*"Peegel serbia"

## Tsitaate

*Õnnistatud olgu see, kelle nimi elab igavesti.*
*Hea põhjus oli tal olla elus!*

*Kui mu naine minult küsib, kus ma täna olin,* 
*siis ma ütlen talle, et olin soola külvamas.*
*Ja häda talle, kui ta ei usu!*

*Mis on inimene? (Ja olla inimene on tema saatus!)*
*Väike olend, keda maa tihti petab,*
*ometi ta näeb, et maa ei ole tema jaoks.*
*Kas tegelikkus pole mitte mõistatuslikum kui unenägu?*
Pyrrhon

**Pyrrhon** [p'ürron] **[[Elis]]est** (umbes 360 eKr – 270 eKr) oli Vana-Kreeka filosoof, keda tavaliselt peetakse esimeseks skeptikuks, kelle järgi on hiljem saanud nime filosoofiline koolkond pürronism.

Diogenes Laertios ütleb Apollodorost tsiteerides, et Pyrrhon oli algul maalikunstnik ning tema pilte võis näha ühes Elise gümnaasiumis. Hiljem hakkas ta Demokritose teoste mõjul filosoofiks. Stilponi õpilase Brysoni kaudu tutvus ta Megara koolkonna dialektikaga.

Pyrrhon võttis koos Anaxarchosega osa Aleksander Suure retkedest idamaadele ning õppis Indias gümnosofistidelt ja Pärsias maagidelt. On oletatud, et ta lähtus oma skeptilise filosoofia rajamisel budismi *[[olemasolu tunnused|trilaksana]]* kontseptsioonist.

Naasnud Elisesse, elas ta vaeselt, kuid elislased ja ka ateenlased austasid teda väga. Ta sai Ateena kodakondsuse.

Pyrrhon ise ei kirjutanud midagi. Tema õpetused on teada põhiliselt tema õpilase Phleiose Timoni (Sillograafi) satiirilistest kirjutistest, mis on ka suures osas kaduma läinud. 
Enamus sellest, mida tänapäeval tuntakse pürronismina, pärineb Sextus Empiricuse raamatust "Pürronismi äärejooned", mis pandi kirja enam kui 400 aastat pärast Pyrrhoni surma. 

Pyrrhoni õpetuse kohaselt on igasugune teadmine võimatu. Põhiprintsiipi väljendab sõna  "akatalepsia", mis tähendab võimatust teada asju nende enda loomuses. Igale väitele saab sama õigustatult vastu seada vastupidise väite.  Seetõttu tuleb säilitada intellektuaalse kahevaheloleku hoiak. Timon väljendas seda nii: ühtki väidet ei ole võimalik teada paremini kui mõnda teist. Need tulemused käivad elu kohta üldse. Et midagi teada pole võimalik, siis ainuke õige hoiak on ataraksia (meelerahu).

Et teadmine on võimatu, ja seda isegi omaenda teadmatuse või kahtluse kohta, siis tark inimene peaks tõmbuma endasse, vältides pingeid ja meeleliigutusi, mis tulevad tühistest ettekujutustest.

Tegemist on agnostitsismi esimese ja kõige radikaalsema väljendusega filosoofia ajaloos.

Selle järelmid eetikas on võrreldavad stoikute ja epikuurlaste tüünuse ideaaliga.

## Viited
Prefekt (Vana-Rooma)

**Prefekt** oli Rooma ametnik, kelle määrasid ametisse magistraadid või keiser.

Sõna *praefectus* tähendab 'see, kes seisab teiste ees'. 

Prefekt oli ametnik, kes oli määratud ametisse magistratuuri poolt kindlaks määratud ametiajaks ja kindla ülesandega (*mandatum*). Algselt oli see sõjaväeline ülesanne: näiteks abivägesid juhtis prefekt ja *praefectus castrorum* oli garnisoni komandör.

Keisririigi ajal oli prefektide määramise õigus ainult keisril. Sellel ajal levisid laialt tsiviilprefektid. Ometi säilis prefektidel alati teatud side militaarsusega.

Senaatorite kategooriast on teada järgmised prefektid:

#*Praefectus feriarum Latinarum causa*. Väiksem amet noorele senaatorile; ta esindas konsuleid Ladina festivali ajal Albanuse mäel.
#*Praefectus frumenti dandi*. Neli endist preetorit, kes olid vastutavad Rooma rahvale toidu välja jagamise eest.
#*Praefectus aerarii militaris*. Endine preetor, oli vastutav endiste leegionäride pensionide eest. Tavaliselt oli neid kolm.
#*Praefectus aerarii Saturni*. Kaks endist preetorit, kelle ülesanne oli valvata riigi vara.
#*Praefectus urbi*. Endine konsul, Rooma linnapea.
#*Praefectus alimentorum*. Endine konsul, kes vastutas orbude majandusliku toetamise eest.

Kvestorite kategooriast on teada järgmised prefektid:

#*Praefectus Aegypti*. Egiptuse kuberner (Egiptus ei olnud tavaline provints, vaid keisri isiklik omand). See oli tavaliselt endine *praefectus annonae*.
#*Praefectus annonae*. Vastutav Roomale toidu hankimise eest. Ta allus *praefectus urbi* 'le.
#*Praefectus civitatium*. Selle prefekti määras provintsi kuberner, et ta valitseks mingit kindlat osa provintsist. Kõige kuulsam näide on *praefectus Judaeae* 26. ja 36. aasta vahel pKr Pontius Pilatus.
#*Praefectus vehiculum*. Vastutas avalike teede eest.
#*Praefectus vigilum*. Vastutas Rooma tuletõrje eest.
#*Praefectus praetorio* (pretoriaanide prefekt). Tegevusvaldkond ebaselge.
Pikomeeter

**Pikomeeter** (tähis **pm**) on SI-süsteemi pikkusühik, mis võrdub ühe triljondiku meetriga: 
:1 pm = 10–12 m = 0,000&nbsp;000&nbsp;000&nbsp;001 m = 0,001 nm = 1000 fm.

Seda mõõtühikut kasutatakse peamiselt aatomi suurusjärgus pikkuste mõõtmisel. Aatomite raadius on vahemikus ligikaudu 53 pm vesinikul kuni 156 pm uraanil, aatomituumade läbimõõt on vahemikus umbes 0,00175 (H) kuni 0,0117 pm (U). Pikomeetrit kasutatakse ka molekulide keemilise sideme pikkuse väljendamiseks. Röntgenikiirte lühemad lainepikkused on 10 pm ringis. 

## Vaata ka
* Ühikute detsimaaleesliited
* X-ühik
Podkarpacie vojevoodkond

**Podkarpacie vojevoodkond** on 1. järgu haldusüksus (vojevoodkond) Poolas. 

## Haldusjaotus
Vojevoodkond jaguneb neljaks maakonna õigustega linnaks:
# Krosno 
# Przemyśl
# Rzeszów
# Tarnobrzeg 

ja 21 maakonnaks:
# Bieszczady maakond (keskus Ustrzyki Dolne)
# Brzozówi maakond 
# Dębica maakond 
# Jarosławi maakond  
# Jasło maakond 
# Kolbuszowa maakond 
# Krosno maakond 
# Łańcuti maakond  
# Lesko maakond 
# Leżajski maakond  
# Lubaczówi maakond  
# Mieleci maakond  
# Nisko maakond 
# Przemyśli maakond  
# Przeworski maakond  
# Ropczyce-Sędziszówi maakond 
# Rzeszówi maakond  
# Sanoki maakond  
# Stalowa Wola maakond 
# Strzyżówi maakond  
# Tarnobrzegi maakond  

## Vaata ka
*Galiitsia

## Viited

## Välislingid
*Vojevoodkonna valitsus
Podlaasia vojevoodkond

**Podlaasia vojevoodkond** on haldusüksus (vojevoodkond) Poolas.

## Haldusjaotus
Vojevoodkond jaguneb kolmeks maakonna õigusega linnaks:
# Białystok 
# Łomża 
# Suwałki 

ja 14 maakonnaks:
# Augustówi maakond 
# Białystoki maakond  
# Bielski maakond  
# Grajewo maakond  
# Hajnówka maakond 
# Kolno maakond  
# Łomża maakond  
# Mońki maakond 
# Sejny maakond  
# Siemiatycze maakond  
# Sokółka maakond  
# Suwałki maakond  
# Zambrówi maakond  
# Wysokie Mazowieckie maakond

## Viited

## Välislingid
* Podlaasia vojevoodkonna valitsuse koduleht (poola, vene, inglise, saksa ja prantsuse keeles)
* VisitBiałystok.com: Discover Podlasie
Percy Shelley

**Percy Bysshe Shelley** (4. august 1792 – 8. juuli 1822) oli inglise romantiline luuletaja, kelle kuulsate luuletuste hulgas on "Ozymandias", "Ode to the West Wind" ja "To a Skylark".

Shelley sündis väga jõukas Sussexi maa-aadli perekonnas baronetitiitli pärijana.

Ta sai hariduse Eton College'is ja Oxfordi Ülikooli University College'is.

Tema esimene avaldatud teos oli gooti romaan "Zastrozzi" (1810), milles ta väljendas oma ateismi kelm Zastrozzi kuju kaudu. Samal aastal avaldas Shelley koos oma õega raamatu "Original Poetry by Victor and Cazire". Oxfordis õppides andis ta välja luulekogu "Posthumous Fragments of Margaret Nicholson". Võib-olla tegi kaastööd kaasüliõpilane Thomas Jefferson Hogg.

1811 avaldas Shelley pamfleti "Ateismi paratamatus" ("The Necessity of Atheism"), mille pärast ta pidi koos Hoggiga Oxfordist lahkuma. Isa sekkumisel oleks ta võinud ülikooli edasi jääda, kui ta oleks oma vaadetest lahti öelnud. Ta keeldus ning see viis täieliku suhete katkemiseni isaga.

Aastal 1811 põgenes Shelley Šotimaale ning abiellus kohvikupidaja tütre Harriet Westbrookiga. Seejärel siirdus ta Järvepiirkonda kirjutama, kuid varsti pärast seda külastas Iirimaad, et kirjutada poliitilisi pamflette. 1813 avaldas ta poeemi "Queen Mab: A Philosophical Poem". See oli mõjutatud briti filosoofist William Godwinist ning väljendas tolle radikaalset filosoofiat.

Shelley, kes oli õnnetus abielus, armus Godwini ja Mary Wollstonecrafti tütresse Marysse. Juulis 1814 põgenesid nad mandrile, läbides Prantsusmaa ja jõudes Šveitsi. Kuue nädala pärast sai neil raha otsa ja nad naasid Inglismaale.

## Teosed
* "Luuletusi". Tõlkinud Minni Nurme, järelsõna Villem Alttoa, Eesti Riiklik Kirjastus, Tallinn 1960
* "Valik lüürikat". Tõlkinud ja eessõna: Ants Oras, järelsõna Anne Lange, Hortus Litterarum, Tallinn 1998

## Kirjandus
* "André Maurois, Ariel ehk Shelley elulugu". Prantsuse keelest tõlkinud ja eessõna: Lydia Raudsepp, EKS, Tartu 1928
* Ants Oras, "Percy Bysshe Shelley ja tema luule" – Looming, 1935, nr 2, lk 209–218 ja Ants Oras, "Ilus, haljas. Luulekool III", Ilmamaa, Tartu 2007, lk 49–61 
* Jüri Talvet, "Kas Orase Shelley või Shelley Oras?" (raamatu "Valik lüürikat" tõlkearvustus) – Looming 1999, nr 2, lk 310–315 ja Jüri Talveti raamatus "Tõrjumatu äär", Ilmamaa, Tartu 2005, lk. 408–416 
* Anne Lange, "Orase Shelley" – Keel ja Kirjandus 2004, nr 1, lk 11–24 (ülevaade Ants Orase väitekirjast "*Statistical inquiry into the use of colour names in the longer poems of Shelley*" – "Statistiline uurimus Shelley pikemate poeemide värvinimedest", 1923)
* Vikerkaar 2004, nr. 7–8 (inglise romantismi erinumber)
* Anne Lange, "Ants Oras". Ilmamaa, Tartu 2005, peatükk "Ood läänetuulele" lk 57–81
Rudyard Kipling

**Joseph Rudyard Kipling** (30. detsember 1865 Bombay (tänapäeval Mumbai), India – 18. jaanuar 1936 London) oli briti luuletaja, proosa- ja ajakirjanik. Ta ammutas oma loomingus tihti ainet oma sünnimaa Briti India värvikast olustikust (näiteks romaan "Kim").

Kuulsad on tema loomajutud ("Džungliraamat" I-II, 1894-95; eesti keeles lühendatult pealkirjaga "Mowgli"), muinasjutud ("Jutte väikestele lastele" 1902) ja ka mitmed lühijutud, näiteks "The Man Who Would Be King" (1888). Kiplingu kuulsamateks luuletusteks peetakse näiteks "Mandalay" (1890), "Gunga Din" (1890), "Valge mehe koorem" (1899), "If—" (1910) ja "The Gods of the Copybook Headings" (1919). Nii proosas kui ka luules ülistas ta mehisust, tugevaid isiksusi ja Briti võimu.

Ta oli üks 19. sajandi lõpu ja 20. sajandi alguse populaarsemaid Suurbritannia kirjanikke. 1907. aastal sai ta 41-aastaselt Nobeli kirjandusauhinna, olles esimene ingliskeelne ning sinnani noorim auhinna laureaat. Kiplingule taheti anda ka Briti poeet-laureaadi tiitlit ning mitmel korral anda talle rüütliseisus, kuid ta keeldus mõlemast.

Väljend prostitutsioonist kui maailma vanimast ametist sai alguse Kiplingu novellist "On the City Wall" (1889), mis räägib India prostituudist Lalunist.

6. mail 1935 pidas Kipling Püha Jüri kuninglikus ühingus kõne "Kaitsmata saar", milles hoiatas Suurbritanniat ohu eest, mida Saksamaa endast kujutab.

Kiplingu põrmu hoitakse Westminster Abbey Poets' Corneris (*luuletajate nurgas*).

## Haakrist raamatute kaanel

Kiplingi paljude raamatute kaanel on haakrist koos elevandiga, kes kannab lootoseõit. Alates 1930. aastatest on tekitanud see küsimuse, kas Kipling polnud natsiideoloogia pooldaja.

Kipling kasutas haakristi kui india iidset õnne ja heaolu sümbolit. Seevastu natsid ei võtnud haakristi oma sümbolina kasutusele enne 1920. aastat. Kipling kasutas nii päri- kui vastupäeva suunatud haakristi. Juba enne natside võimuletulekut Saksamaal teatas Kipling oma kirjastajale, et haakristid tema teoste kaantelt tuleb kõrvaldada, et mitte näidata teda natside pooldajana.

## Viited

## Kirjandus
* Ants Oras, "Rudyard Kipling 70-a." – Kunst ja Kirjandus 5. jaanuar 1936, nr. 1, lk. 4; uustrükk: Ants Oras, "Ilus haljas" (Luulekool III), 2007, lk. 251–252
* Johannes Silvet, "Rudyard Kipling" – Looming 1936, nr. 1, lk. 58–62
* "XIX–XX sajandi väliskirjanikke" VII (Inglise kirjandus 1871–1917). TRÜ rotaprintväljaanne, 1969, lk. 84–101 (ülevaate autor Arthur Robert Hone)
* "Väliskirjandus XIX ja XX sajandi vahetusel". Valgus, Tallinn 1974, lk. 262–274

## Välislingid

* 
* Kaunemaid lugusid taeva all, 1938 Eesti Rahvusraamatukogu digitaalarhiiv
Quintillus

**Quintillus** (**Imperator Caesar Marcus Aurelius Claudius ''Quintillus'' Augustus**); suri septembris 270) oli Vana-Rooma keiser aastal 270.

Tapeti.
Redutseerija

**Redutseerija** on keemias element, mis redoksreaktsiooni käigus loovutab elektrone ja O-a aste suureneb.

## Vaata ka
*Oksüdeerija
*Redoksreaktsioon
Rahvuslik Koonderakond Isamaa

**Rahvuslik Koonderakond Isamaa** oli Eesti erakond 21. novembrist 1992 kuni 2. detsembrini 1995.

Sügisel 1991 moodustasid Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit ja Vabariiklaste Koonderakond valimisliidu Isamaa.

21. novembril 1992 ühinesid Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit ja Vabariiklaste Koonderakond nimetatud erakonnaks. Uue erakonna esimeheks sai tollane Eesti peaminister Mart Laar, kes jäi esimeheks kuni erakonna eksisteerimise lõpuni.

Rahvuslik Koonderakond Isamaa ühines 2. detsembril 1995  Eesti Rahvusliku Sõltumatuse Parteiga. Ühinemisel sündis Isamaaliit.

## Vaata ka
*Eesti erakonnad
Rumeenia keel

**Rumeenia keel** on keel, mis kuulub indoeuroopa keelkonna romaani rühma.

Rumeenia kirjakeel pärineb 16. sajandist, esialgu kasutati kirillitsat, Transilvaanias aga ka ladina tähestikku. Aastatel 1860–1862 mindi Rumeenias üle ladina tähestikule. Moldaavia ANSV-s ja 1940. aastast Moldaavia NSV-s kasutati 1930–1933 ja 1937–1989 kirillitsat ja nimetust "moldaavia keel".

Keeleküsimus Moldovas jätkub endiselt – Nõukogude ajal oli riigikeeleks "moldaavia keel" ja rõhutati rumeenlaste ja moldaavlaste ajaloolisi erinevusi, moldaavia keelt peeti romaani rühma keeleks, rumeenia keelest eraldi. 1989. aastal võeti Moldaavia NSV-s kasutusele ladina tähestik, 1991. aastal, pärast Moldova iseseisvumist, kuulutati rumeenia keel Moldova ametlikuks keeleks, kuid 1994. aasta põhiseaduses kasutati jälle terminit "moldaavia keel". Tänapäeva Moldovas oli 2004. aasta rahvaloenduse tulemusel enamiku pealinna Chișinău elanike ja kõrgema haridusega inimeste emakeel rumeenia keel, samas kui maaelanike enamiku emakeel oli "moldaavia keel".

## Sõnavara
Rumeenia keele sõnavara sisaldab umbes 70% ladina päritolu sõnu, 20% moodustavad slaavi päritolu sõnad.

Mõned sõnad:

**da* – jah
**nu* – ei
**mulțumesc* – aitäh
**unu* – üks
**doi* – kaks
**trei* – kolm
**tată* – isa
**mamă* – ema
**bărbat* – mees
**femeie* – naine
**frate* – vend
**soră* – õde
**zi* – päev
**noapte* – öö
**soare* – päike
**lună* – kuu

## Grammatika
### Isikulised asesõnad

## Vaata ka
*rumeenia kirjandus
*Moldaavia murre

## Viited

## Välislingid
*Rumeenia nimede kirjutus ja hääldus EKI teatmikus
Reaktsiooni kiirus

**Reaktsiooni kiirus** on keemias reaktsioonis osaleva aine kontsentratsiooni muutus ajaühikus.

Reaktsiooni kiirus v = (C2–C1)/t, kus C2 on kontsentratsioon ajahetkel t2, C1 on kontsentratsioon ajahetkel t1 ning t = t2–t1 on kontsentratsiooni muutumiseks kuluv aeg.

Et kontsentratsiooni ühikuks on keemias tavaliselt mol/l, on reaktsiooni kiiruse ühikuks mol/l∙s (mool liitri kohta sekundis).

Reaktsiooni kiirus sõltub paljudest asjaoludest, näiteks reaktsioonis osalevate ainete kontsentratsioonist ja temperatuurist. Näiteks toimub põlemine puhtas hapnikus kiiremini kui õhus. Gaasiliste ainete vahelist reaktsiooni kiirendab rõhu tõstmine, mis sisuliselt on samaväärne kontsentratsiooni suurendamisega.

Kui temperatuur tõuseb 10&nbsp;°C võrra, suureneb reaktsiooni kiirus rusikareeglina 2 korda. Reaktsiooni kiiruskonstandi *k* väärtus ei sõltu ainete kontsentratsioonidest, kuid sõltub temperatuurist ja reaktsiooni aktivatsioonienergiast *E*a ning avaldub Arrheniuse võrrandi kaudu.

Reaktsiooni kiirust võivad suurendada ka katalüsaatorid.

Reaktsiooni kiirust suurendab reageerivate ainete kokkupuutuva pinna suurendamine. See kehtib näiteks heterogeense katalüüsi korral. Aine peenestamine harilikult suurendab reaktsiooni kiirust, sest sellega tema pind suureneb.

Ainete segamine enne reaktsiooni suurendab reaktsiooni kiirust. Veel rohkem suurendab kiirust ainete pidev segamine reaktsiooni ajal. See näitab difusioonlimiteeritud reaktsiooni.

Reaktsiooni käigus reaktsiooni kiirus reeglina muutub. Enamiku reaktsioonide kiirus sõltub reageerivate ainete kontsentratsioonidest. Sedamööda, kuidas lähteained ammenduvad, reaktsioon aeglustub.

Mõni reaktsioon võib kiiremini toimuda valguse käes. Valgus ehk elektromagnetkiirgus on üks energia vormidest ja mis tahes kujul oleva energia juurdeandmine võib teatud tüüpi reaktsiooni kiirendada või isegi selle iseeneslikuks teha. Näiteks metaani ja kloori reaktsioon täielikus pimeduses on väga aeglane, hajutatud valgus seevastu seda reaktsiooni ja ere päikesevalgus muudab selle plahvatuslikuks: CH4 + 2Cl2 = CCl4 + 2H2.

Reaktsiooni kiirust võib mõjutada kasutatav isotoop. Eriti kehtib see vesiniku kohta, sest tavalise vesiniku ja deuteeriumi aatomi mass on selgelt erinevad.

Keemiliste reaktsioonide kiiruse ja mehhanismidega tegeleb keemiline kineetika.

## Vaata ka
*Keemiline kineetika
*Reaktsiooni kiiruskonstant
*Reaktsioonivõime
*Reaktsioonivõime-selektiivsuse printsiip
*Termodünaamiline versus kineetiline kontroll
*Konversioon (keemia)  
*Reaktsiooni mehhanism
*Statsionaarne olek (keemia)

## Viited
Rott

**Rott** (*Rattus*) on hiirlaste sugukonda kuuluv liigirohke näriliste perekond.

## Toitumine
Rotid on kõigesööjad.

## Eluviis
Rott elab karjas ja suudab kohaneda igasuguste oludega. Ta on väga hea ujuja. Rott liigub harva oma territooriumilt välja: ta teab, et lähedalt on kergem saaki püüda. Ta ei taju valju müra ja võib koguni surra, kui ei jõua ruttu põgeneda.

## Paljunemine
Emane rott paaritub paljude isastega. Igas pesakonnas on 6–12 poega. Juba kolme nädala pärast võivad need pojad omakorda järglasi saada. Aastas poegib emane rott palju kordi. Aasta jooksul võib emasel rotil sündida 800 järeltulijat.

## Levik
Enamik liike elutseb Kagu-Aasias ja Aafrikas. Mitu liiki on inimene tahtmatult mujale levitanud. Paljud rotid on kõigesööjad ja seal, kus neid on palju, nad lausa hävitavad inimeste toiduvarusid. On levinud valearvamus, et ohtlikke nakkushaigusi (näiteks katku, tüüfust) edasi kandes on rotid põhjustanud epideemiaid. 

Eestis elab 13. sajandist alates India päritoluga mustjashalli karvastikuga kodurott. Sellest suurem, hallikarvaline rändrott jõudis meile 17. sajandil, kuid on praeguseks koduroti tõrjunud suhteliselt väikesele alale Lõuna- ja Kagu-Eestis.

## Rotiliike

***[[Rattus adustus]]*
***[[Rattus annandalei]]*
***[[Rattus argentiventer]]*
***[[Rattus baluensis]]*
***[[Rattus bontanus]]*
***[[Rattus burrus]]*
***[[Rattus colletti]]*
***[[Rattus elaphinus]]*
***[[Rattus enganus]]*
***[[Rattus everetti]]*
***[[Rattus exulans]]*
***[[Rattus feliceus]]*
***[[Rattus foramineus]]*
***[[Rattus fuscipes]]*
***[[Rattus giluwensis]]*
***[[Rattus hainaldi]]*
***[[Rattus hoffmani]]*
***[[Rattus hoogerwerfi]]*
***[[Rattus jobiensis]]*
***[[Rattus koopmani]]*
***[[Rattus korinchi]]*
***[[Rattus leucopus]]*
***[[Rattus losea]]*
***[[Rattus lugens]]*
***[[Rattus lutreolus]]*
***[[Rattus macleari]]*
***[[Rattus marmosurus]]*
***[[Rattus mindorensis]]*
***[[Rattus mollicomulus]]*
***[[Rattus montanus]]*
***[[Rattus mordax]]*
***[[Rattus morotaiensis]]*
***[[Rattus nativitatis]]*
***[[Rattus nitidus]]*
***Rattus norvegicus* (rändrott)
***[[Rattus novaeguineae]]*
***[[Rattus osgoodi]]*
***[[Rattus palmarum]]*
***[[Rattus pelurus]]*
***[[Rattus praetor]]*
***[[Rattus ranjiniae]]*
***Rattus rattus* (kodurott)
***[[Rattus sanila]]*
***[[Rattus sikkimensis]]*
***[[Rattus simalurensis]]*
***[[Rattus sordidus]]*
***[[Rattus steini]]*
***[[Rattus stoicus]]*
***[[Rattus tanezumi]]*
***[[Rattus tawitawiensis]]*
***[[Rattus timorensis]]*
***[[Rattus tiomanicus]]*
***[[Rattus tunneyi]]*
***[[Rattus turkestanicus]]*
***[[Rattus villosissimus]]*
***[[Rattus xanthurus]]*

## Välislingid
* Prosotsiaalne käitumine: Inbal Ben-Ami Bartal, David A Rodgers, Maria Sol Bernardez Sarria jt, Pro-social behavior in rats is modulated by social experience, DOI: http://dx.doi.org/10.7554/eLife.01385, 14. jaanuar 2014, Chicago ülikool, Ameerika Ühendriigid
Rahvaluule

**Rahvaluule** ehk **folkloor** (inglise sõnast *folklore* 'rahvapärimus') on laias tähenduses vaimne rahvalooming, mis on pärandunud eelmistelt põlvkondadelt suuliselt, kirjasõna vahenduseta. Rahvaluule on kultuuriliselt kokkukuuluva inimeste rühma sünkreetiline pärimus, milles on koos teadmised, kogemused ja esteetika. Rahvaluule kujuneb, püsib ja levib kommunikatsiooniprotsessis ning talle on omane pidev muutumine.  

Rahvaluule hulka kuuluvad näiteks laulud, jutud, vanasõnad, mõistatused, ütlused, salmid, uskumused, kombed, rahvamuusika, rahvatantsud ja mängud. 

Tehakse vahet rahvaluulel kui vaimsel rahvaloomingul, mida uurib folkloristika ehk rahvaluuleteadus ning esemelisel rahvaloomingul, mida uurib etnograafia. 

Rahvaluuleks kitsamas tähenduses peetakse ka ainult rahva sõnaloomingut: näiteks rahvalaule, rahvadraamat, rahvajutte (muinasjutte, muistendeid, naljandeid, pajatusi), mõistatusi, vanasõnu ja kõnekäände.

Eestikeelne sõna *folkloor* on mugandvorm ingliskeelsest sõnast *folklore*, mille võttis 1846. aastal kasutusele antikvaar William John Thoms.

## Eesti rahvaluule liigid

Rahvaluule jaguneb:
* sõnaline rahvaluule 
** rahvalaul: regivärsiline, lõppriimiline;
** rahvajutt: muistend, muinasjutt, naljand, pajatus;
** rahvaluule väikeliigid: mõistatus, kõnekäänd, vanasõna.
* mittesõnaline rahvaluule
** rahvamuusika
** rahvatants
** mäng

## Sünkretism rahvaluules
Rahvaluules ilmneb sünkretism, see tähendab liikide eristumatus: laulmisega kaasneb liikumine või tants, jutustamise puhul on suur tähtsus liigutustel ja näoilmel, jutuga põimuvad laulud, mõistatuste esitamisega seondub uskumusi. Iseseisvaid rahvaluuleteoseid nimetatakse tüüpideks (muinasjututüüp, vanasõnatüüp, tantsutüüp jne). Tüübid avalduvad teisendeina ehk variantidena. Mõnest tüübist on jäädvustatud sadu teisendeid, aga leidub ka tüüpe, millest on kirja pandud ainult üks-kaks teisendit. Mida laialdasemalt rahvaluuleteost tuntakse, seda rohkem erinevad selle teisendid üksteisest. Rahvaluule uurimine tugineb eelkõige teisendite võrdlemisele.

## Rahvaluule uurimine
Euroopas pani rahvaluule kogumisele ja uurimisele aluse Johann Gottfried Herder eri rahvaste rahvalaulude antoloogiaga "Volkslieder".

Eesti tähtsaim rahvaluulekoguja oli Jakob Hurt, suurkoguja oli ka Mattias Johann Eisen. Oskar Loorits on uurinud eriti rahvausundit, Herbert Tampere rahvalaule ja rahvamuusikat, August Annist "Kalevipoega". Eesti suurim rahvaluulekogu (umbes 1,2 miljonit lehekülge) asub Tartus Eesti Kirjandusmuuseumis.

20. sajandil on folkloristika huviorbiiti tõusnud ka kaasaegne folkloor, samuti rahvapärimuse kirjalikud ja mittetraditsioonilised vormid (näiteks grafiti ja linnalegendid).

## Rahvaluule kahjulik mõju
Tartu Ülikooli eesti ja võrdleva rahvaluule teadur Margaret Lyngdoh leidis oma uurimistöös, et folkloor võib mõnikord toimida inimgruppide lõhestajana ja viia lausa grupivägivallani ja mõrvadeni.

## Vaata ka
*Eesti rahvaluule
*Rahvaluule kogumispreemia
*folklooriliikumine
*mütoloogia

## Viited

## Välislingid

*Eesti rahvaluule e-väljaanded
*Eesti rahvaluule andmebaasid
*Jaago, Tiiu. Rahvaluule mõiste kujunemine Eestis (vaadatud 09.11.2012)
Ratsionaalarv

**Ratsionaalarv** on arv, mida saab esitada kahe täisarvu *m* ja *n* jagatisena . Kuna nulliga ei saa jagada, siis jagaja *n*&nbsp;≠&nbsp;0.

Kõigi ratsionaalarvude hulk on ℚ:
:\mathbb{Q}=\left\{ \frac{m}{n}: n \neq 0; m, n \in \mathbb{Z} \right\} ,

kus \mathbb{Z} on kõigi täisarvude hulk. Q-tähe võttis ratsionaalarvude hulga tähistamiseks kasutusele Itaalia matemaatik Giuseppe Peano itaalia keele sõna *quoziente* (jagatis) järgi.

Igal ratsionaalarvul on ka lõpmatu kümnendarendus, mis on alati perioodiline. Näiteks:
*  =  = 2,7500000... = 2,75(0)
*  = 2,7499000... = 2,7499(0)
*  = -0,181818... = -0,(18)
* 0 =  = 0,00000... = 0,(0)

Ratsionaalarvu  vastandarvuks nimetatakse ratsionaalarvu - ning pöördarvuks ratsionaalarvu .

Kõigi ratsionaalarvude hulk \mathbb{Q} moodustab oma aritmeetiliste tehetega "+" ja "×" korpuse (ratsionaalarvude korpuse), mis on reaalarvude korpuse \mathbb{R} alamkorpus ning on kõige kitsam arvukorpus.

## Vaata ka
* Irratsionaalarvud
* Harilik murd

## Välislingid
*Õppeprogramm murdudest ka eesti keeles
Rahvalaul

**Rahvalaul** (saksa keeles *Volkslied*) on seotud kõnes rahvaluuleteos, mida esitatakse lauldes või laulvalt kõneledes ehk retsiteerides. 

Rahvalaulu muusikaline meloodia on rahvaviis.

Hugo Riemanni (1882) järgi on rahvalaul "laul, mis on sündinud rahva hulgas (st mille teksti ja muusika autor ei ole teada) või laul, mis on läinud üle rahva suhu või laul, mis on loodud 'rahvalikuna', see tähendab meloodia ja harmoonia poolest lihtsana (*„ein Lied, das im Volk entstanden ist (d. h. dessen Dichter und Komponist nicht mehr bekannt sind), oder eins, das in Volksmund übergegangen ist, oder endlich eins, das ‚volksmäßig‘, d. h. schlicht und leichtfaßlich in Melodie und Harmonie, komponiert ist“*).

Alfred Götze meelest on rahvalaul laul, mis "laulutraditsiooni aluskihti kuuluvana on kultuurrahva mälus kujunenud loomulikul teel nii pika aja jooksul, et keegi, kes seda laulab, ei oma mingit isiklikku õigust selle stiilile, sõnadele või meloodiale." (*„im Gesang der Unterschicht eines Kulturvolks in längerer gedächtnismäßiger Überlieferung und in seinem Stil derart eingebürgert ist oder war, dass, wer es singt, vom individuellen Anrecht eines Urhebers an Wort und Weise nichts empfindet.“*)

Tom Kannmacheri tänapäevane definitsioon kõlab: "Rahvalaulud on sotsiaalse rühma liikmete mälus laialt levinud meediumid, mis on seotud traditsioonide, kultuuriperioodide, valitsevate oludega ja ei omanda kunagi kindlaid vorme, mida oleks võimalik dokumenteerida või materialiseerida". (*„Volkslieder sind im Gedächtnis der Mitglieder einer soziologischen Gruppe allgegenwärtige Medien, die den Strömungen von Tradition, Kulturepochen, Herrschaftsverhältnissen unterworfen sind und somit nie feste Formen annehmen, die man dokumentarisch oder materiell fassen könnte“.*)

## Rahvalaulu stiilimudel
Rootsi etnomusikoloog Ingrid Åkesson (2012: 77) iseloomustab rahvalaulu järgmiste tunnustega, mida võib leida erinevate maailma paikade traditsioonilises laulus, samuti klassikalises laulus väljaspool lääne muusikat, kuid leiab harva lääne kooli- või koorilaulus (Kalkun 2013: 24):
* rinnahääl;
* võrdlemisi madalad naishääled ja kõrged meeshääled;
* ei kasutata klassikalist vibraatot;
* hääle tekitamine suuõõne esiosas;
* lähenemine helikõrgusele alt- või ülaltpoolt;
* kõlavate konsonantide esiletoomine;
* eellööke esitatakse järgnevast helist eraldiseisvana.

## Vaata ka
*Eesti rahvalaul
*Saksa rahvalaul
*Võru rahvalaul
*Setu leelo

## Välislingid

* Mari Kalkun 2013. PÄRIMUSE JA LOOMINGU SUHESTAMINE PÄRIMUSMUUSIKAÕPETUSES. Loomingulise magistrieksami kirjalik osa. Helsingi–Tallinn
Riigihümnide loend

''Siin on loetletud riigihümne. 

* Adõgee Vabariigi hümn
* Afganistani hümn
* Albaania hümn
* Ameerika Ühendriikide hümn
* Andorra hümn
* Angola hümn
* Antigua ja Barbuda hümn
* Argentina hümn
* Armeenia hümn
* Austraalia hümn
* Belgia hümn
* Bhutani hümn
* Bulgaaria hümn
* Burkina Faso hümn
* Burundi hümn
* Colombia hümn
* Costa Rica hümn
* Eesti hümn
* Ekvatoriaal-Guinea hümn
* Elevandiluuranniku hümn
* Gruusia hümn
* Guinea-Bissau hümn
* Hiina Rahvavabariigi hümn
* Hispaania hümn
* Horvaatia hümn
* Iirimaa hümn
* Islandi hümn
* Jaapani hümn
* Kameruni hümn
* Kanada hümn
* Keenia hümn
* Kreeka hümn
* Küprose hümn
* Leedu hümn
* Lesotho hümn
* Lõuna-Korea hümn
* Läti hümn
* Makedoonia hümn
* Malawi hümn
* Mali hümn
* Moldova hümn
* Montenegro hümn
* Nauru hümn
* Norra hümn
* Pakistani hümn
* Poola hümn
* Portugali hümn
* Prantsusmaa riigihümn
* Rootsi hümn
* Rumeenia hümn
* Rwanda hümn
* Saksamaa hümn
* Sambia hümn
* Seišellide hümn
* Sloveenia hümn
* Soome hümn
* Suriname hümn
* Suurbritannia hümn
* Svaasimaa hümn
* Transnistria hümn
* Trinidadi ja Tobago hümn
* Ukraina hümn
* Ungari hümn
* Vanuatu hümn
* Venemaa hümn

## Ajaloolised riigihümnid
* Armeenia NSV hümn
* Montenegro Kuningriigi hümn
* Nõukogude Liidu hümn
* Valgevene Rahvavabariigi hümn
* Venemaa Keisririigi hümn "Bože, Tsarja hrani"
* Saksa DV hümn
* "Dideba zetsith kurtheuls", endine Gruusia hümn

## Välislingid

*"National Anthems, Hymns, Patriotic and Folk Songs"
Rebane (perekond)

**Rebane** (*Vulpes*) on perekond kisjkalisi koerlaste sugukonnast.

Perekonna nimetuse võttis kasutusele Frisch 1775. 

Perekonnale rebane on iseloomulikud küllaltki pikk (pikem kui koertel) ja madal keha, suhteliselt lühikesed jalad (lühemad kui koertel), pikk kitsas terav koon, suured teravatipulised kõrvad ja ümara otsaga kohev saba, mille pikkus on vähemalt pool, sageli ka terve pea ja keha pikkus. Rebased on koertest graatsilisemad ja kassisarnasemad. Pupillid on ereda valguse käes enamasti ellipsikujulised. Pupillide kuju on üldiselt vertikaalselt ovaalne. Mõnel liigil on vänge "rebasehais", mis peamiselt tuleb saba selgmises osas sabajuure lähedal asuvast näärmest. Emastel on tavaliselt 6 või 8 nisa.

Rebane ja teised lähedased perekonnad on kassisarnased, sest nad toituvad sarnasel viisil. Rebased, nagu kassidki, peavad jahti üksinda öisel ajal ning nende saakloomad on väikesed. Nagu kassidki, näevad rebased pimedas hästi ja nende silmad on elliptilised. Ka tundlikud vibrissid ehk kompekarvad, kerge ja osav keha ning pikk saba (tasakaalu hoidmiseks) teevad rebased kassisarnasteks.

## Liigid
Rebase perekonda kuulub 12 liiki: aafrika liivarebane ehk kahvatu rebane (*Vulpes pallida*), afgaani rebane (*Vulpes cana*), bengali rebane (*Vulpes bengalensis*), fennekrebane (*Vulpes zerda*), kapi rebane (*Vulpes chama*), kääbusrebane (*Vulpes macrotis*), korsak (*Vulpes corsac*), polaarrebane (*Vulpes lagopus*), rebane ehk punarebane (*Vulpes vulpes*), tiibeti liivarebane (*Vulpes ferrilata*), välerebane (*Vulpes velox*) ja liivarebane (*Vulpes rueppelli*). 

Paljud uurijad arvavad fennekrebase eraldi perekonda *Fennecus*. Geneetilised uuringud näitavad, et afgaani rebane on fennekrebase lähedane sugulane (lahknenud 3–4 miljonit aastat tagasi). Seega peaksid nad kuuluma samasse perekonda. 

Rebasele lähedased perekonnad on ka *Atelocynus*, maikong (*Cerdocyon*), *Pseudalopex*,  pamparebane (*Dusicyon*), kõrvukrebane (*Otocyon*), hallrebane (*Urocyon*) ja polaarrebane (*Alopex*; kõige lähedasem). Nii hall- kui ka polaarrebaseid on tahetud liita perekonnaga *Vulpes*. Üks ettepanek on vaadelda perekondi *Vulpes*, *Fennecus* ja *Urocyon*, kuid mitte perekonda *Alopex*, koera perekonna (*Canis*) alamperekonnana.

Põhjaameerika punarebast on mõnikord nimetatud eraldi liigiks *Vulpes fulva*, kuid enamasti arvatakse ta punarebase alamliigiks (*Vulpes vulpes fulva*).

Kääbusrebast ja väledat rebast on peetud ka ühte liiki kuuluvaks, sest on täheldatud nende ristumist.

## Põlvnemine

Rebased tekkisid pliotseenis.

Rebase perekonna teadaolevalt vanim liik on *[[Vulpes riffautae]]*, kes elas 7 miljonit aastat tagasi Tšaadis. Ta oli tänapäeva keskmise rebase suurune, ent märksa koerasarnasem.

## Viited

## Välislingid
Roman Ubakivi

**Roman Ubakivi** (sündinud 24. märtsil 1945) on eesti jalgpallitreener, aastatel 1994–1995 Eesti esindusmeeskonna peatreener.

Roman Ubakivi lõpetas 1971 kaugõppes Tallinna Pedagoogilise Instituudi kehalise kasvatuse õpetajana.

Eesti rahvusest poistest koosnev meeskond, Tallinna Lõvid (esimene eestikeelne elukutseliste jalgpallimeeskond), mille Ubakivi alates 1978. aastast kokku kogus, võitis Nõukogude Liidu nahkpalli turniiri ja kahel korral Helsingi Cupi (sealhulgas 1987 ja 1988). A-klassi Eesti meistrivõistlused võitsid Tallinna Lõvid väravate suhtega 71:4.  

Tallinna Lõvide meeskond lagunes 1990. aastal pärast osavõttu Dallas Cupist 1989. Kõige tuntum endistest meeskonnaliikmetest on Mart Poom. Väga edukad on olnud ka Marko Kristal ja Martin Reim. Kaheksa poissi pääsesid Eesti rahvuskoondisse. See oli Eesti jalgpalli taassünni algus.

Hiljem mängisid mitmed endised Tallinna Lõvide meeskonna liikmed klubis Tallinna Sport Nõukogude Liidu teises liigas. Pärast Nõukogude Liidu lagunemist meeskond lagunes ja mängijad läksid välismaa klubidesse. 

Ubakivi treeningumeetodid ja distsipliin olid väga karmid. Teda on kritiseeritud selle eest, et liiga ränk füüsiline koormus liiga noores eas rikkus mängijad ära.

1993–1995 treenis Ubakivi peamiselt Eesti koondislastest koosnevat jalgpalliklubi FC Flora.

Ajal, kui Ubakivi oli rahvuskoondise treener, oli koondise bilanss 1 viik ja 23 kaotust. 

Kuulus Eesti Rahvusliku Sõltumatuse Parteisse, Põllumeeste Kogusse ja Keskerakonda.    

1999. aastal kandideeris Ubakivi Sinise Erakonna nimekirjas Riigikokku.

Ta kandideeris 2014. aasta Euroopa Parlamendi valimistel Eestis ja kogus 96 häält.

## Tunnustus
* 2001 – Eesti Punase Risti V klassi teenetemärk 
* 2004 – Eesti Jalgpalli Liidu kuldmärk

## Viited

## Välislingid
*Ubakivi oma treeneritöö põhimõtetest
*Ubakivi hinnang 1995. aasta hooajale
*talunik Roman Ubakivi poliitiline mõtteavaldus 
*talunik Roman Ubakivi poliitiline mõtteavaldus
*Ubakivi arvamus poliitilisest kokkuleppest
*Ubakivi Tartu vaimust
*Ubakivi Eesti Raudtee erastamisest
*Ubakivi Euroopa Liitu astumise vastu
*taluomanik Roman Ubakivi poliitiline mõtteavaldus 
*
Randvere (Saaremaa)

**Randvere** küla asub Saaremaal Saaremaa vallas Ruhve poolsaarel.

Enne Eesti omavalitsuste haldusreformi 2017. aastal kuulus küla Laimjala valda.

Küla kohta on andmeid alates 16. sajandi esimesest poolest.

Randveres asub kaks kivikalmet. Väiksem kuulub I aastatuhande algusse. Suuremast on leitud hõbedaga kaunistatud odaots ja mõõgaosi, suitsed ja muud. Need leiud on pärit 11. ja 12. sajandist. Arheoloogilised väljakaevamised Randvere kalmetel toimusid 1940 Marta Schiedehelmi ja Richard Indreko juhtimisel. Kivikalmed on ajaloomälestised.

Randvere külast on pärit Johannes Aavik, kes on kasutanud küla nime oma varjunimena.

Külas asub Villemi talu, mis tegeleb viljakasvatusega (peremees Andres Ruus).

Külavanem on Ilvi Pihl. Varem on külavanem olnud Maie Mets.

## Viited
Réunion

**Réunion** [reüni'oon] on Prantsusmaa ülemerepiirkond 800 km Madagaskarist idas.

## Ajalugu

Eurooplased avastasid Réunioni 1513. aastal. Saar oli asustamata ja selle leidnud Portugali maadeavastajad panid saarele nimeks Santa Apolonia. Araabia meresõitjad tundsid seda juba nime Diva Morgabin (Läänesaar) all.

1642. aastal vallutasid saare prantslased ning see nimetati ümber Bourboni saareks. Réunioni nime hakkas see kandma pärast Suurt Prantsuse revolutsiooni.

Réunion kuulub Prantsusmaa koosseisu alates 19. märtsist 1946. Saarel paikneb ka sõjaväebaas.

## Loodus
Réunion on vulkaanilise tekkega ookeaniline saar. Saare siseosa on mägine, kõrgeim tipp on saare keskosas kustunud vulkaan Piton des Neiges (3071 m). Saare kaguosas asub tegevvulkaan Piton de la Fournaise (2632 m).

## Haldusjaotus ja rahvastik

Réunioni departemang jaguneb neljaks ringkonnaks. 2009. aasta seisuga elas Réunioni saarel 821 136 inimest. Kuna sisemaa on mägine, on rohkem asustatud rannikuäärsed alad.

## Viited

## Kirjandus
* Troonilttõugatud majesteetide paradiis. Vaba Maa nr 260, 11. november 1937. Lk 7

## Välislingid
Rrok Mirdita

**Rrok** Kola **Mirdita** (28. september 1939 Montenegro Klezna – 7. detsember 2015 Tirana) oli Durrëse-Tirana katoliku peapiiskop, Albaania priimas.

Ordineeriti preestriks 2. juulil 1965 ja oli albaania koguduse preester New Yorgis Bronxis.

25. detsembril 1992 määrati Durrëse ja Tirana peapiiskopiks ja ordineeriti 25. aprillil 1993 paavst Johannes Paulus II ja kardinal Camillo Ruini ning kardinal Jozef Tomko poolt koos veel kolme piiskopiga (Zef Simoni, Frano Illia ja Robert Ashta) paavsti pastoraalvisiidi ajal Albaaniasse. Sellega taastati katoliku hierarhia pärast tagakiusamist kommunistide poolt. Katoliku kirik Albaanias tuli uuesti üles ehitada. Peapiiskopi sõnul ei olnud talle eelkäijalt jäänud midagi peale rinnaristi.

Ta oli Albaania Piiskoppide Konverentsi esimees ja Albaania Caritase esimees.

Tema initsiatiivil rajati Tiranasse Pauluse katedraal. Selle kolmnurkne arhitektuur, mis järgib peapiiskopi ideed, sümboliseerib islami, õigeusu ja katoliikluse kooseksisteerimist Albaanias. Esimese missa uues katedraalis teenisid Vatikani kardinal-riigisekretär Angelo Sodano ja peapiiskop Rrok Mirdita 27. jaanuaril 2002. Peapiiskopi maja ehitati katedraali kõrvale.

1999. aasta jõulude ajal tervitasid katoliku peapiiskop Rrok Mirdita ja õigeusu peapiiskop Anastasios ühiselt rahvast.

## Vaated

1997. aasta sündmuste süvapõhjus on väärtuste kriis.

Ainult Kristus saab olla vastukaaluks Lääne ahvatlustele.

## Vaata ka
*Tirana Püha Pauluse katedraal
Röntgen

**Röntgen** (tähis **R**) on gammakiirguse ja röntgenikiirguse ioondoosi mittesüsteemne mõõtühik.

Üks röntgen on doos, mis vabastab 2,58×10−4 kulonit positiivseid ja negatiivseid  laenguid ühe kilogrammi õhu kohta.

Mõõtühik on nimetatud füüsik Wilhelm Röntgeni järgi.

## Viited
Reklaam

**Reklaam** on turunduses kasutatav turunduskommunikatsioonivõte toodetele ja teenustele vahendatud tähelepanu pööramise kaudu tarbijate manipuleerimiseks. Reklaam on üks turunduskommunikatsiooni kahest põhitüübist.

Reklaami üks eesmärk on informeerida tarbijat meedia kaudu teatud toodete ja teenuste olemasolust ja omadustest. Teine eesmärk on levitada soovitud ideid ning ühtlasi muuta inimeste suhtumist, teadlikkust, hoiakuid ja/või tarbimisharjumusi.

Tihti paigutatakse ka müügitoetus (allahindluse jms 'osta kohe' sõnumid ekslikult sildi 'reklaam' alla, kuid need kaks on eri eesmärgiga turunduskommunikatsiooni tüübid. Kui reklaami tehakse rohkem brändinguks, siis müügitoetust tehakse otseselt müügikäivete ja/või -koguste kasvatamiseks.

Reklaamiturg on tugevalt konsolideerumas. Näiteks Suurbritannias läks 2023. aastal pool reklaamikulutustest kahele USA tehnoloogiaettevõttele (Google ja Meta Platforms).

Reklaamide ja iseäranis reklaamikampaaniate loomisega tegelevad reklaamiagentuurid.

## Reklaami liigitamine
Reklaame liigitatakse
*auditooriumi järgi (lõpptarbijale või organisatsioonile)
*tellijate järgi (tootjad, edasimüüjad või mittetulundusühingud, samuti ühisreklaam)
*meediakanalite järgi (ajalehed, teatmikud, otsepostitus, välireklaam, sotsiaalmeedia reklaam, e-posti-reklaam, müügikoha reklaam, pakendireklaam, massimeedia, reklaamkingitused, sealhulgas internet)
*objektide järgi (kauba reklaam ja ettevõtte reklaam, ideereklaam, üksikisiku reklaam)
*mastaapide järgi (kohalik, üleriigiline või rahvusvaheline)
*teema või valdkonna järgi (alkoholireklaam, tubakareklaam, poliitiline reklaam)

Mitmele reklaami alaliigile (nt alkoholi- ja tubakareklaam, samuti poliitiline reklaam) on paljud riigid kehtestanud erilised piirangud. Näiteks ei lubata poliitilist välireklaami vahetult enne valimisi, alkoholireklaami noorteväljaannetes jne.

## Reklaam Eestis
2020. aastal hinnati Eesti reklaamituru mahuks 88,7 miljonit eurot. Võrreldes varasema aastaga oli see 17% väiksem ja selle languse põhjuseks peetakse koroonapandeemia mõju.
Reklaamiturust 27% võttis televisioon, 26,3% internetireklaam, 14,7% välireklaam ja 11,4% raadioreklaam.

Kõige paremini läks kriisiajal internetireklaami turul, mille maht oli 21,3 miljonit eurot. Sellest hinnanguliselt 9,7 miljonit liikus Google'isse ja Youtube'i ning 6,5 miljonit Facebooki ning Instagrami.

## Mõisteid
*Alateadvusreklaam
*Kaubamärk
*Korporatiivne identiteet
*Logo
*Postiloend
*Rämpspost
*Reklaamiagentuur
*Reklaamikampaania
*Valgusreklaam
*Varjatud reklaam
*WAP-reklaam

## Vaata ka

*Kalle Lasn
*Harry Egipt
*Reklaamiöö

## Viited
Ruth Benedict

**Ruth Benedict** (sünninimi **Ruth Fulton**; 6. juuni 1887 New York – 17. september 1948 New York) oli USA kultuuriantropoloog ja kirjanik. Kirjanikuna kasutas ta pseudonüümi **Anne Singleton**.

1905. aastal astus ta Vassar College'isse. Pärast kooli lõpetamist 1909 reisis ta Euroopas, kus tutvus ka Stanley Benedictiga, kellest sai tema abikaasa (abielu lahutati 1930).

Ruth Benedict õppis 1919–1923 Columbia Ülikoolis ja lõpetas selle doktorikraadiga. 1923. aastast kuni surmani töötas ta samas ülikoolis õppejõuna. Kaks kuud enne surma sai ta korraliseks professoriks.

Tema õpetaja ja juhendaja oli Franz Boas, keda on nimetatud ameerika antropoloogia isaks. Ruth Benedict jätkas tema tööd ja näitas oma teostes, et rass, keel ja kultuur on üksteisest sõltumatud. Boase ja Benedicti järgi ei ole väide, et mõni rass on teisest väärtuslikum, tõsiseltvõetav. Nad olid oma aja mõjukad antirassismi teoreetikud.

## Teosed

*"Patterns of Culture" (1934; eesti keeles "Kultuurimustrid", Eesti Keele Sihtasutus 2016) 
*"Zuni Mythology" (1935)
*"Race: Science and Politics" (1940)
*"The Chrysanthemum and the Sword: Patterns of Japanese Culture" (1946)
Rahvakultuur

**Rahvakultuur** on ühele rahvale omane (traditsiooniline) kultuur.

**Kitsamas tähenduses** koosneb rahvakultuur üksnes antud rahvale omastest, unikaalsetest ja põlistest kultuurielementidest.

**Laiemas tähenduses** võidakse rahvakultuuri all mõista ka kogu rahva kultuuri, kaasa arvatud kultuurilaenud ja -mõjustused teistest kultuuridest, mis koos ainuomaste kultuurielementidega moodustavadki unikaalse kogumi.

Enamasti kasutatakse rahvakultuuri mõistet **vahepealses tähenduses**, pidades eelkõige silmas kultuurielementide traditsioonilisust ja pikaealisust.

## Vaata ka

*Eesti rahvakultuur
*rahvuskultuur